Upotreba informacija iz područja medicine utemeljene na dokazima i svjesnost hrvatskih pacijenata o njihovom postojanju: nacionalno presječno istraživanje

**Cilj** Odrediti svjesnost i znanje hrvatskih pacijenata o medicini utemeljenoj na dokazima i korištenje informacija iz tog područja.

**Postupci** Ovo presječno istraživanje uključilo je 987 pacijenata iz 10 ordinacija obiteljske medicine u Hrvatskoj koje se nalaze u gradskim (n = 496) i seoskim (n = 482) područjima. Koristili smo upitnik s 27 čestica za prikupljanje podataka o izvorima koje pacijenti koriste kada traže medicinske podatke, o upotrebi Cochrane sustavnih preglednih radova i ostalih resursa iz područja medicine utemeljene na dokazima, o svjesnosti pacijenata o postojanju tih resursa te o demografskim obilježjima ispitanika.

**Rezultati** Polovina pacijenata koristila je izvore koji nisu njihov liječnik. Najčešći izvor informacija bio je internet. Vrlo malo pacijenata koristilo je izvore iz područja medicine utemeljene na dokazima; jedna petina čula je za medicinu utemeljenu na dokazima; a 4% pacijenata čulo je za *Cochrane Collaboration*. Pacijenti su smatrali mišljenje njihovog liječnika najpouzdanijim izvorom medicinskih informacija. Model logističke regresije pokazao je da su prediktori svjesnosti o postojanju medicine utemeljene na dokazima i sustavnih preglednih radova bili razina obrazovanja i stanovanje u gradu nasuprot stanovanju na selu (*P* < 0,001 za oba).

**Zaključak** Naš nalaz da pacijenti smatraju svog liječnika najpouzdanijim izvorom medicinskih informacijamože se iskoristiti za promidžbu informacija visoke kvalitete među pacijentima. Treba uložiti više truda u obrazovanje pacijenata u seoskim područjima i pacijenata s manjkom formalnog obrazovanja. Potrebni su novi načini translacije znanja i diseminacije visoko kvalitetnih zdravstvenih informacija među pacijentima.